ai4bharat/Pralekha huggingface dataset:
വ്യോമയാന മന്ത്രാലയം
ഇന്ത്യയും അഫ്ഗാനിസ്ഥാനും തമ്മിൽ പരിഷ്കരിച്ച വ്യോമഗതാഗത സേവന കരാറിൽ ഒപ്പ് വെക്കുന്നതിന് കേന്ദ്രമന്ത്രിസഭയുടെ അംഗീകാരം
ഇന്ത്യയും അഫ്ഗാനിസ്ഥാനും തമ്മിൽ പരിഷ്കരിച്ച വ്യോമഗതാഗത സേവന കരാറിൽ ഒപ്പ് വെക്കുന്നതിന്, പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭ അംഗീകാരം നൽകി.
വ്യോമ ഗതാഗത മേഖലയിലെ കൂടുതൽ സഹകരണത്തോടെ ഇരു രാജ്യങ്ങളും തമ്മിലുള്ള വ്യാപാരം, നിക്ഷേപം, വിനോദസഞ്ചാരം, സാംസ്കാരിക വിനിമയം എന്നിവ വർദ്ധിപ്പിക്കുന്നതിന് പുതിയ കരാർ സഹായിക്കും. കൂടാതെ ഇരുരാജ്യങ്ങളും തമ്മിലുള്ള വ്യോമഗതാഗത, വാണിജ്യ സൗകര്യങ്ങൾ വർധിപ്പിക്കുന്നതിനും സുരക്ഷ ഉറപ്പുവരുത്തുന്നതിനും പുതിയ കരാർ സഹായിക്കും.
മന്ത്രിസഭ
ഗാര്ഹിക തൊഴിലാളികളുടെ റിക്രൂട്ട്മെന്റ് : ഇന്ത്യാ- കുവൈത്ത് ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ഗാര്ഹിക തൊഴിലാളികളെ റിക്രൂട്ട് ചെയ്യുന്നതിന് സഹകരിക്കുന്നതിന് ഇന്ത്യയും കുവൈത്തും തമ്മില് ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
വിശദാംശങ്ങള്;
ഗാര്ഹിക തൊഴിലാളികളുമായി ബന്ധപ്പെട്ട കാര്യങ്ങളില് നിയതമായ ചട്ടക്കൂട്ട് സൃഷ്ടിക്കുന്നതിനും വനിതകളടക്കമുള്ള കുവൈത്തിലെ ഇന്ത്യന് ഗാര്ഹിക തൊഴിലാളികളുടെ സുരക്ഷ ശക്തിപ്പെടുത്തുന്നതിനും ഈ ധാരണപത്രം സഹായിക്കും. തുടക്കത്തില് അഞ്ചു വര്ഷത്തേക്കാണ് ഈ ധാരണാപത്രത്തിന് സാധുത. അതു കഴിഞ്ഞാല് ധാരണാപത്രം സ്വമേധയാ പുതുക്കാന് കരാറില് വ്യവസ്ഥയുണ്ട്.
നടപ്പാക്കല് തന്ത്രം
ഈ ധാരണാപത്രം നടപ്പിലാക്കുന്നതിനു വേണ്ടി ഒരു സംയുക്ത സമിതിക്ക് രൂപം നല്കും.
പ്രധാന സ്വാധീനം
ഇരു രാജ്യങ്ങളിലെയും ഗാര്ഹിക തൊളിലാളികളുമായി ബന്ധപ്പെട്ട വിഷയങ്ങളില് ഉഭയകക്ഷി സഹകരണം പ്രോത്സാഹിപ്പിക്കുന്നതിന് ഈ ധാരണാപത്രം സഹായിക്കും.
ഗുണഭോക്താക്കള്
(കുവൈത്തിലെ മൂന്നു ലക്ഷത്തിനടുത്തു വരുന്ന ഇന്ത്യന് ഗാര്ഹിക തൊളിലാളികള്ക്ക് ഇതിന്റെ പ്രയോജനം ലഭിക്കും. ഇതില് 90,000 വനിതകളും ഉള്പ്പെടും.
AM/ND MRD - 48
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 117.63 കോടി പിന്നിട്ടു
കഴിഞ്ഞ 24 മണിക്കൂറിനിടെ വിതരണം ചെയ്തത് 71.92 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.32%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 7,579 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 1,13,584
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 60-ാം ദിവസവും 2 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 71,92,154 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 117.63 കോടി  പിന്നിട്ടു. 1,21,69,135 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,82,453
രണ്ടാം ഡോസ് 94,16,703
മുന്നണിപ്പോരാളികള്
ഒന്നാം ഡോസ് 1,83,76,475
രണ്ടാം ഡോസ് 1,63,40,031
18-44 പ്രായപരിധിയിലുള്ളവര്
ഒന്നാം ഡോസ് 44,47,84,652
രണ്ടാം ഡോസ് 19,51,54,643
45-59 പ്രായപരിധിയിലുള്ളവര്
ഒന്നാം ഡോസ് 18,13,05,008
രണ്ടാം ഡോസ് 11,22,23,224
60നുമേല് പ്രായമുള്ളവര്
ഒന്നാം ഡോസ് 11,35,48,772
രണ്ടാം ഡോസ് 7,48,41,538
ആകെ 1,17,63,73,499
കഴിഞ്ഞ 24 മണിക്കൂറിനുള്ളില് 12,202 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,39,46,749 ആയി.
ദേശീയ രോഗമുക്തി നിരക്ക് 98.32 % ആണ്.
തുടര്ച്ചയായ 149-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും
സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 7,579 പേര്ക്കാണ്.
രാജ്യത്തു ചികിത്സയിലുള്ളവരുടെ എണ്ണം 2 ലക്ഷത്തില് താഴെയായി. നിലവില് 1,13,584 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.33 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 9,64,980 പരിശോധനകള് നടത്തി. ആകെ 63.34 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.93 ശതമാനമാണ്.
കഴിഞ്ഞ 60 ദിവസമായി ഇത് 2 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 0.79 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 50 ദിവസമായി 2 ശതമാനത്തില് താഴെയാണ്. തുടര്ച്ചയായ 85-ാം ദിവസവും ഇത് 3 ശതമാനത്തില് താഴെയാണ്.
പ്രത്യേക സേവനങ്ങളും ഫീച്ചറുകളും
ട്രൈഫെഡ് ടി.എ.ഇ.എം മേളകൾ ഓഗസ്റ്റ് 3 മുതൽ
ട്രൈഫെഡ്  ഓഗസ്റ്റ് 3 മുതൽ 12 വരെ കേരളത്തിൽ ട്രൈബൽ ആർട്ടിസാൻ എംപാനൽമെന്റ് മേളകൾ  സംഘടിപ്പിക്കുന്നു. ഓഗസ്റ്റ് മൂന്നിനും അഞ്ചിനും ഇടുക്കി ജില്ലയിലെ തേക്കടി മറയൂരിൽ മേള നടക്കും. തുടർന്ന് തൃശൂർ ജില്ലയിലെ ചാലക്കുടി, പാലക്കാട് ജില്ലയിലെ അട്ടപ്പാടി, വയനാട്ടിലെ മീനങ്ങാടി, സുൽത്താൻബത്തേരി എന്നിവിടങ്ങളിലും ടി.എ.ഇ.എം മേളകൾ നടക്കും. കാട്ടുനായകൻ, ചോളനായ്ക്കൻ, മലയോര പുലയന്മാർ, മലയർ, കാടർ, കുറുമ്പ തുടങ്ങിയ പ്രധാന ഗോത്രങ്ങൾ ഈ പ്രദേശങ്ങളിൽ ഉൾപ്പെടുന്നു. ഗോത്രവർഗക്കാർക്ക് അവരുടെ കലാപരമായ കഴിവുകളും ഉത്പന്നങ്ങളും മേളകളിൽ പ്രദർശിപ്പിക്കാം . ടിഎഇഎമ്മിലെ എംപാനൽമെന്റ് ഉൽപ്പന്നങ്ങൾ മെച്ചപ്പെടുത്തുന്നതിന് ആദിവാസി കരകൗശല തൊഴിലാളികളെ സഹായിക്കുന്നു. കരകൗശലത്തൊഴിലാളികൾക്ക് പുറം വിപണിയുമായി നേരിട്ട് സമ്പർക്കം പുലർത്താനും എംപാനൽമെന്റ് സഹായിക്കുന്നു. ദേശീയ, അന്തർദ്ദേശീയ മാർക്കറ്റിംങ്ങിൽ പരിചയം നേടാൻ ടിഎഇഎം ഇവന്റുകൾ പ്രാദേശിക കരകൗശല വിദഗ്ധരെ സഹായിക്കും. കൂടുതൽ വിവരങ്ങൾക്ക് https://trifed.tribal.gov.in എന്ന വെബ്സൈറ്റ് വഴിയോ , trifedrobanglore[at]gmail[dot]com ഇമെയിലോ ബന്ധപ്പെടുക.
NS
(Visitor Counter : 30
പ്രധാനമന്ത്രിയുടെ ഓഫീസ്
ഭിന്നശേഷിയുള്ളവരുടെ അന്താരാഷ്ട്ര ദിനത്തിൽ പ്രധാനമന്ത്രിയുടെ സന്ദേശം
ഭിന്നശേഷിക്കാരുടെ അന്താരാഷ്ട്ര ദിനത്തിൽ പ്രധാനമന്ത്രി നരേന്ദ്ര മോദി പറഞ്ഞു:
"ഭിന്നശേഷിക്കാരുടെ അന്തർദേശീയ ദിനത്തിൽ, ഇന്ത്യയുടെ പുരോഗതിക്ക് അവരുടെ മഹത്തായ നേട്ടങ്ങളെയും സംഭാവനകളെയും അഭിനന്ദിക്കാൻ ഞാൻ ആഗ്രഹിക്കുന്നു. ഭിന്നശേഷിക്കാരുടെ ജീവിതയാത്രകളും അവരുടെ ധൈര്യവും നിശ്ചയദാർഢ്യവും വളരെ പ്രചോദനകരമാണ്.
ശാക്തീകരിക്കുന്ന അടിസ്ഥാന സൗകര്യങ്ങൾ കൂടുതൽ ശക്തിപ്പെടുത്തുന്നതിന് കേന്ദ്ര ഗവണ്മെന്റ് സജീവമായി പ്രവർത്തിക്കുന്നു. സമത്വം, പ്രാപ്യത , അവസരങ്ങൾ എന്നിവയിൽ ഊന്നൽ തുടരുന്നു."
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുകൾ പ്രകാരം 18,15,325 സെഷനുകളിലായി 12,26,22,590 വാക്സിൻ ഡോസുകളാണ് രാജ്യത്ത് വിതരണം ചെയ്തത്. 12 കോടി ഡോസുകൾ വിതരണം ചെയ്യാൻ 92 ദിവസം മാത്രമാണ് ഇന്ത്യയ്ക്ക് വേണ്ടി വന്നത്. ഇതോടെ ഏറ്റവും കുറഞ്ഞ സമയം കൊണ്ട് ഈ നേട്ടം സ്വന്തമാക്കുന്ന രാജ്യമായി ഇന്ത്യ മാറി. ഇത്രയും ഡോസുകൾ വിതരണം ചെയ്യാൻ യുഎസിന് 97 ദിവസവും, ചൈനയ്ക്ക് 108 ദിവസവുമാണ് വേണ്ടിവന്നത്.
വാക്സിൻ വിതരണത്തിന്റെ തൊണ്ണൂറ്റി രണ്ടാം ദിവസം ആയ 2021 ഏപ്രിൽ 17-ന് 26,84,956 ഡോസ് വാക്സിൻ ആണ് വിതരണം ചെയ്തത്.
അതിനിടെ, രാജ്യത്തെ കോവിഡ് കേസുകളുടെ എണ്ണം വർദ്ധിക്കുകയാണ്. കഴിഞ്ഞ 24 മണിക്കൂറിനിടെ 2,61,500 പുതിയ കേസുകളാണ് രജിസ്റ്റർ ചെയ്തത്.
മഹാരാഷ്ട്ര, ഉത്തർപ്രദേശ്, ഡൽഹി, ചത്തീസ്ഗഡ്, കർണാടക, മധ്യപ്രദേശ്, കേരളം, ഗുജറാത്ത്, തമിഴ്നാട് തുടങ്ങിയ പത്ത് സംസ്ഥാനങ്ങളിലാണ് പുതുതായി രജിസ്റ്റർ ചെയ്യപ്പെട്ട 78.56% കേസുകളും. 67,123 പേർക്ക് രോഗം സ്ഥിരീകരിച്ച മഹാരാഷ്ട്രയിലാണ് ഇന്നലെ ഏറ്റവും കൂടുതൽ പുതിയ കേസുകൾ.
കഴിഞ്ഞ 12 ദിവസത്തെ പ്രതിദിന രോഗ സ്ഥിരീകരണ നിരക്ക് 8 ശതമാനത്തിൽനിന്ന് 16.69 ശതമാനമായി, ഇരട്ടി ആയിട്ടുണ്ട്. കഴിഞ്ഞ ഒരു മാസത്തിനിടെ ദേശീയ പ്രതിവാര രോഗ സ്ഥിരീകരണ നിരക്ക് 3.05 ശതമാനത്തിൽ നിന്നും 13.54 ശതമാനമായും ഉയർന്നു. പ്രതിവാര രോഗ സ്ഥിരീകരണ നിരക്ക് ഏറ്റവും കൂടുതൽ ഛത്തീസ്ഗഡിൽ ആണ് .
അതിനിടെ രാജ്യത്ത് ചികിത്സയിൽ കഴിയുന്ന രോഗികളുടെ എണ്ണം 18,01,316 ആയി. ഇത് ആകെ രോഗബാധിതരുടെ 12.18 ശതമാനമാണ്.
രാജ്യത്ത് ഇതുവരെ കോവിഡിൽ നിന്ന് മുക്തി നേടിയത് 1,28,09,643 പേരാണ്. 86.62 ശതമാനമാണ് ദേശീയ രോഗമുക്തി നിരക്ക്. കഴിഞ്ഞ 24 മണിക്കൂറിനിടെ 1,38,423 പേർക്ക് രോഗം ഭേദമായി.
1501 കോവിഡ് മരണങ്ങളാണ് കഴിഞ്ഞ 24 മണിക്കൂറിനിടെ രാജ്യത്ത് റിപ്പോർട്ട് ചെയ്തത്. ഇതിൽ 82.94 ശതമാനവും 10 സംസ്ഥാനങ്ങളിലാണ്. 419 പേർ മരണമടഞ്ഞ മഹാരാഷ്ട്രയിലാണ് ഇന്നലെ ഏറ്റവും കൂടുതൽ കോവിഡ് മരണം റിപ്പോർട്ട് ചെയ്തത്.
നിതി ആയോഗ്
ഡീകാര്ബണൈസിങ് ട്രാന്സ്പോര്ട്ട്: രാജ്യത്ത് കാര്ബണ് നിർഗമനം കുറഞ്ഞ ഗതാഗതത്തിനു വഴിയൊരുക്കാനായുള്ള അന്താരാഷ്ട്ര പദ്ധതിക്കു ബുധനാഴ്ച തുടക്കം
രാജ്യത്ത് കാര്ബണ് നിർഗമനം കുറഞ്ഞ ഗതാഗതം ഒരുക്കുകയെന്ന ലക്ഷ്യത്തോടെ 'ഡീകാര്ബണൈസിങ് ട്രാന്സ്പോര്ട്ട് ഇന് ഇന്ത്യ' പദ്ധതിക്ക് ബുധനാഴ്ച  തുടക്കമാകും. അന്താരാഷ്ട്ര ഗതാഗത ഫോറത്തിന്റെ  സഹകരണത്തോടെ നിതി ആയോഗാണ് പദ്ധതി നടപ്പാക്കുന്നത്.
ഐ.ടി.എഫ് സെക്രട്ടറി ജനറല് യങ് തായ് കിമ്മും നിതി ആയോഗ് സി.ഇ.ഒ അമിതാഭ് കാന്തും പദ്ധതി ഓണ്ലൈനായി ഉദ്ഘാടനം ചെയ്യും. ഭവന-നഗരകാര്യ മന്ത്രാലയം, റോഡ്-ഗതാഗത- ദേശീയ പാതാ മന്ത്രാലയം, ഐ.ടി.എഫ്. എന്നിവിടങ്ങളിലെ മുതിര്ന്ന ഉദ്യോഗസ്ഥരും പങ്കെടുക്കും. അന്താരാഷ്ട്ര ഗതാഗത നയങ്ങള്ക്കായുള്ള ഐ.ടി.എഫില് ഇന്ത്യ 2008 മുതല് അംഗമാണ്.
രാജ്യത്ത് ഗതാഗതവും കാലാവസ്ഥയുമായി ബന്ധപ്പെട്ട് ആസൂത്രണം ചെയ്ത പദ്ധതികളുടെ വിവരങ്ങള് ഓണ്ലൈനിലൂടെ ബന്ധപ്പെട്ടവര്ക്കു ലഭ്യമാക്കും. കൂടാതെ ഇന്ത്യയുടെ ഗതാഗതരംഗത്തു നേരിടുന്ന വെല്ലുവിളികളെപ്പറ്റി വിവരം നല്കാന് അവസരമൊരുക്കും. കാര്ബണ്രഹിത പരിസ്ഥിതി സൃഷ്ടിക്കലുമായി ബന്ധപ്പെട്ട നിര്ദേശങ്ങളും സമര്പ്പിക്കാനാകും. ഈ അഭിപ്രായങ്ങളും ചര്ച്ചകളും രാജ്യത്തെ പ്രത്യേക സാഹചര്യം കണക്കിലെടുത്തു ഫലപ്രദമായ പദ്ധതി നടത്തിപ്പിനു സഹായകമാകും.
'ഡീകാര്ബണൈസിങ് ട്രാന്സ്പോര്ട്ട് ഇന് ഇന്ത്യ' പദ്ധതി രാജ്യത്തെ സാഹചര്യങ്ങള്ക്ക് അനുസൃതമായ ഗതാഗതഘടന ചിട്ടപ്പെടുത്തും. നിലവിലും ഭാവിയിലും വരുന്ന ഗതാഗത ചുറ്റുപാടിനെക്കുറിച്ചും കാര്ബണ് പുറന്തള്ളലിനെക്കുറിച്ചും വ്യക്തമായ ധാരണ സര്ക്കാരിനു നല്കാന് ഇതിലൂടെ കഴിയും. അതിനനുസൃതമായ തീരുമാനങ്ങളെടുക്കാനും ഇതു സഹായകമാകും.
പരിപാടി: 'ഡീകാര്ബണൈസിങ് ട്രാന്സ്പോര്ട്ട് ഇന് ഇന്ത്യ' പദ്ധതിയുടെ തുടക്കം.
സമയം: ജൂണ് 24 ബുധനാഴ്ച, വൈകിട്ട് 5 മുതല് 7 വരെ
ലഭ്യമാകുന്നത്: യൂടൂബ് ലൈവ് സ്ട്രീമിങ്ങില് - https://youtu.be/l2G5x5RdBUM
ഐ.ടി.എഫിന്റെ ഇന്ത്യക്കായുള്ള പദ്ധതി വിപുലമായ രീതിയിലാണ് നടപ്പാക്കുന്നത്. ലോകത്തിന്റെ പലകോണുകളിലും കാര്ബണ്രഹിത ഗതാഗതം നടപ്പാക്കുന്നതിന് വേണ്ടിയുള്ള 'ഡീകാര്ബണൈസിങ് ട്രാന്സ്പോര്ട്ട് ഇന് എമേര്ജിങ് എക്കണോമീസി'ന്റെ  ഭാഗമാണ് ഈ പദ്ധതിയും. ഇന്ത്യക്കു പുറമെ അര്ജന്റീന, അസര്ബൈജാന്, മൊറോക്കോ എന്നീ രാജ്യങ്ങള് നിലവില് പദ്ധതിയുടെ ഭാഗമാണ്.
പ്രധാനമന്ത്രിയുടെ ഓഫീസ്
നവഇന്ത്യ: എല്ലാവര്ക്കും അന്തസ്സുള്ള ജീവിതം
പ്രധാനമന്ത്രി നരേന്ദ്ര മോദി എപ്പോഴും രാജ്യത്തിന്റെ ''പ്രധാന സേവകന്'' എന്ന് സ്വയം വിശേഷിപ്പിക്കുകയും ഇന്ത്യയിലെ പൗരന്മാരെ എല്ലാ നയ രൂപരേഖകളുടെയും കേന്ദ്രമായി നിലനിര്ത്തുകയും ചെയ്യുന്നു. അദ്ദേഹത്തിന്റെ ആകര്ഷണീയമായ നേതൃത്വം, ദയയുള്ള സ്വഭാവം, മനുഷ്യാവകാശങ്ങളോടും ജനാധിപത്യത്തോടുമുള്ള ബഹുമാനം, പതിറ്റാണ്ടുകളുടെ സമ്പന്നമായ പൊതുസേവനം എന്നിവ അദ്ദേഹത്തെ ഇന്ത്യന് വേരുകളില് ഉറപ്പിച്ചുനിര്ത്തുന്നു. അത് ഇന്ത്യയിലെ ജനങ്ങളുടെ, പ്രത്യേകിച്ച് നമ്മുടെ സമൂഹത്തിലെ പാവപ്പെട്ടവരുടെയും അവശത അനുഭവിക്കുന്നവരുടെയും വേദനകളോടും ആശങ്കകളോടും കൃത്യമായി ബന്ധപ്പെട്ടിരിക്കുന്ന ഉന്നത ഓഫീസിന്റെ സംവേദനക്ഷമതയുടെ ചിന്താഗതിയാണ് പ്രകടമാക്കുന്നത്.
പ്രധാനമന്ത്രിയുടെ വെബ്സൈറ്റില് നിന്നുള്ള ഒരു ലേഖനം പ്രധാനമന്ത്രി ഓഫീസ് പങ്കുവച്ചിട്ടുണ്ട്.
കുറ്റമറ്റ സേവന വിതരണ റെക്കോര്ഡിലൂടെ അടിച്ചമര്ത്തപ്പെട്ടവരുടെ അന്തസ്സ് ഉറപ്പാക്കുന്നു.
പ്രധാനമന്ത്രിയുടെ ഓഫീസ്
ബ്രസീൽ പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 മെയ് 21 ന് ഹിരോഷിമയിൽ വെച്ച് ജി-7 ഉച്ചകോടിയുടെ ഭാഗമായി ബ്രസീൽ പ്രസിഡന്റ് ലൂയിസ് ഇനാസിയോ ലുല ഡ സിൽവയുമായി കൂടിക്കാഴ്ച നടത്തി.
ഇരു നേതാക്കളും തമ്മിലുള്ള ആദ്യ കൂടിക്കാഴ്ചയായിരുന്നു ഇത്. നയതന്ത്രബന്ധം സ്ഥാപിച്ചതിന്റെ 75-ാം വാർഷികമാണ് ഈ വർഷം ആഘോഷിക്കുന്നതെന്ന് നേതാക്കൾ ചൂണ്ടിക്കാട്ടി. അവർ ഇരുരാജ്യങ്ങളും തമ്മിലുള്ള നയതന്ത്ര പങ്കാളിത്തം അവലോകനം ചെയ്യുകയും അത് കൂടുതൽ ആഴത്തിലാക്കാനുള്ള വഴികൾ ചർച്ച ചെയ്യുകയും ചെയ്തു. പ്രതിരോധ ഉൽപ്പാദനം, വ്യാപാരം, ഫാർമസ്യൂട്ടിക്കൽസ്, കൃഷി, ഡയറി, മൃഗസംരക്ഷണം, ജൈവ ഇന്ധനങ്ങൾ, ശുദ്ധമായ ഊർജ്ജം തുടങ്ങിയ മേഖലകൾ ചർച്ചയുടെ ഭാഗമായി. ഇരു രാജ്യങ്ങളിലെയും വ്യവസായ പ്രമുഖരുടെ ഉന്നതതല യോഗം സംഘടിപ്പിക്കേണ്ടതിന്റെ ആവശ്യകത ഇരു നേതാക്കളും ഊന്നിപ്പറഞ്ഞു.
മേഖലയിലെ വികസനങ്ങളെക്കുറിച്ച് നേതാക്കൾ ആശയവിനിമയം നടത്തി. ബഹുമുഖ മേഖലകളിൽ തുടർച്ചയായ സഹകരണത്തിന്റെ പ്രാധാന്യവും ബഹുമുഖ സ്ഥാപനങ്ങളുടെ പരിഷ്കരണത്തിന്റെ ദീർഘകാല ആവശ്യവും അവർ ഊന്നിപ്പറഞ്ഞു.
ഈ വർഷം സെപ്റ്റംബറിൽ നടക്കുന്ന ജി-20 ഉച്ചകോടിയിലേക്ക് പ്രസിഡന്റ് ലുലയെ ഇന്ത്യയിൽ സ്വാഗതം ചെയ്യുവാനായി ഉറ്റുനോക്കുന്നതായും പ്രധാനമന്ത്രി പറഞ്ഞു.
NS
(
ഉപരാഷ്ട്രപതിയുടെ കാര്യാലയം
പൊതുജീവിതത്തിൽ മൂല്യങ്ങൾ ഉയർത്തിപ്പിടിക്കണം. വഴിവിട്ട സംവാദങ്ങൾ ജനാധിപത്യത്തെ വഴിതെറ്റിക്കും :-ഉപരാഷ്ട്രപതി
പൊതുജീവിതത്തിൽ മൂല്യങ്ങൾ ഉയർത്തിപ്പിടിക്കാൻ ഉപരാഷ്ട്രപതി ശ്രീ എം വെങ്കയ്യ നായിഡു ആഹ്വാനം ചെയ്തു. നിയമസഭയിലും പാർലമെന്റിലും തുടർച്ചയായി സംവാദങ്ങൾ തടസ്സപ്പെടുന്നതിലും ചർച്ചകളുടെ നിലവാരം തകരുന്നതിലും അദ്ദേഹം ആശങ്ക പ്രകടിപ്പിച്ചു.
ഹൈദരാബാദിൽ നിന്നുള്ള മുൻ പാർലമെന്റ് അംഗവും വിദ്യാഭ്യാസ പ്രവർത്തകനുമായ ശ്രീ നൂകല നരോത്തം റെഡ്ഡിയുടെ ജൻമ ശതാബ്ദി ആഘോഷത്തിൽ പങ്കെടുക്കുകയായിരുന്നു അദ്ദേഹം. ചില സംസ്ഥാനങ്ങളിലെ നിയമസഭകളിൽ അടുത്തിടെ നടന്ന സംഭവങ്ങൾ നിരാശാജനകമാണെന്ന് അദ്ദേഹം പറഞ്ഞു. തടസ്സപ്പെടുത്തുക എന്നാൽ ചർച്ചയെ വഴിതെറ്റിക്കുകയും ജനാധിപത്യത്തെയും രാജ്യത്തെയും വഴിതെറ്റിക്കുകയും ആണെന്ന് അദ്ദേഹം അഭിപ്രായപ്പെട്ടു. ഈ പ്രവണത തുടരുകയാണെങ്കിൽ ജനങ്ങൾ നിരാശരാകും എന്ന് അദ്ദേഹം മുന്നറിയിപ്പ് നൽകി.
പാർലമെന്റിന്റെയും നിയമസഭകളുടെയും നടത്തിപ്പ്, ചർച്ച,സംവാദം ,തീരുമാനം എന്നീ 3-D കളെ ആശ്രയിച്ച് ഉള്ളതാവണം. ഒരു ഘട്ടത്തിലും സഭകൾ തടസ്സപ്പെടുത്തലിന്റെ വേദികൾ ആവരുത് . സഭ തടസ്സപ്പെടുത്തുന്നത് പൊതുജന താല്പര്യത്തെ ഹനിക്കുക മാത്രമാണ് ചെയ്യുന്നതെന്നും അദ്ദേഹം പറഞ്ഞു.
പാർലമെന്റിൽ ശ്രീ നരോത്തം റെഡ്ഡി ഭാഗമായ ചർച്ചകളിൽ മാതൃകാപരമായ ഗുണമേന്മ പ്രതിഫലിച്ചിരുന്നതായി അദ്ദേഹം പറഞ്ഞു. സാമാജികരുടെ പ്രവർത്തികൾ ജനങ്ങളുടെ അഭിലാഷങ്ങൾ പ്രതിഫലിക്കുന്നത് ആയിരിക്കണം. ഇതിനായി സഭകളിൽ കൂടുതൽ ക്രിയാത്മകവും അർത്ഥവത്തുമായി സമയത്തെ ഉപയോഗപ്പെടുത്താൻ അദ്ദേഹം ആഹ്വാനം ചെയ്തു.
സഭകളിൽ പാർലമെന്റ് അംഗങ്ങളുടെയും നിയമസഭ സാമാജികരുടെയും ഹാജർനില കുറയുന്നതിൽ ആശങ്ക പ്രകടിപ്പിച്ച അദ്ദേഹം, അവർ അതത് സഭകളിൽ കൃത്യമായി പങ്കെടുക്കണമെന്നും ചർച്ചകളിൽ അർത്ഥവത്തായ സംഭാവനകൾ നൽകണമെന്നും ആവശ്യപ്പെട്ടു. മഹാന്മാരായ പാർലമെന്റെറിയൻമാരുടെ സംവാദങ്ങളും ഭരണഘടന അസംബ്ലിയിലെ സംവാദങ്ങളും അവർ പഠിക്കണമെന്നും അദ്ദേഹം ആവശ്യപ്പെട്ടു.
അംഗങ്ങളുടെ വിമർശനം ക്രിയാത്മകമായിരിക്കണം എന്നും മറ്റുള്ളവർ ക്കെതിരായ വ്യക്തിപരമായ ആക്രമണങ്ങളിൽ ഏർപ്പെടരുതെന്നും ഉപ രാഷ്ട്രപതി പറഞ്ഞു.കഴിവ് , പെരുമാറ്റം, ശേഷി , സ്വഭാവം  എന്നീ നാല് C -കൾ കൈവശമുള്ള പ്രതിനിധികളെ തെരഞ്ഞെടുക്കാൻ ശ്രീ നായിഡു ജനങ്ങളോട് അഭ്യർത്ഥിച്ചു.
പൊതുജീവിതത്തിൽ ധാർമികമൂല്യങ്ങൾ, ദേശസ്നേഹം, സത്യസന്ധത എന്നിവ ഉൾചേർക്കുന്നതിന് വിദ്യാഭ്യാസത്തിന്റെ പ്രാധാന്യം ഊന്നി പറഞ്ഞ ശ്രീ നായിഡു, വിദ്യാഭ്യാസം സമഗ്ര വ്യക്തികളെ സൃഷ്ടിക്കണമെന്നും പറഞ്ഞു. ഇന്ത്യയിലെ ജനസംഖ്യ വിഹിതം ചൂണ്ടിക്കാട്ടിയ അദ്ദേഹം, മറ്റൊരു രാജ്യത്തിനും ഇത്തരത്തിലുള്ള നേട്ടമില്ലെന്നും രാജ്യത്തിന്റെ പുരോഗതിക്കായി അത് പൂർണമായും പ്രയോജനപ്പെടുത്തേണ്ടതുണ്ട് എന്നും അഭിപ്രായപ്പെട്ടു. ഈ പശ്ചാത്തലത്തിൽ ഇരുപത്തിയൊന്നാം നൂറ്റാണ്ടിലെ ആവശ്യങ്ങൾക്കനുസൃതമായി യുവാക്കളെ വാർത്തെടുക്കാൻ അദ്ദേഹം ആഹ്വാനം ചെയ്തു. ഏറ്റവും നൂതനമായ സാങ്കേതികവിദ്യകൾ ഉപയോഗിച്ച് സ്വയം നവീകരിക്കാൻ അദ്ദേഹം വിദ്യാർഥികളെ ഉപദേശിച്ചു.
ഇന്ത്യയുടെ മഹത്തായ വിദ്യാഭ്യാസ പാരമ്പര്യത്തെ അനുസ്മരിച്ച ഉപ രാഷ്ട്രപതി നളന്ദ, തക്ഷശില തുടങ്ങിയ പ്രശസ്ത സ്ഥാപനങ്ങളിൽ വിദേശ വിദ്യാർഥികൾ പഠിക്കാൻ വന്നിരുന്നതായും പറഞ്ഞു. ആ പഴയ പ്രതാപം വീണ്ടെടുക്കേണ്ടതിന്റെ ആവശ്യകതയും അദ്ദേഹം ചൂണ്ടിക്കാട്ടി.
മാതൃഭാഷയുടെ പ്രാധാന്യം ചൂണ്ടിക്കാട്ടിയ അദ്ദേഹം, തെരഞ്ഞെടുത്ത ജനങ്ങൾ, ആ ജനപ്രതിനിധി എന്താണ് പറയുന്നതെന്ന് അറിയണം എന്നതിനാൽ അംഗങ്ങൾ കഴിയുന്നത്ര അവരുടെ മാതൃഭാഷയിൽ സംസാരിക്കാൻ ശ്രമിക്കണമെന്നും ആവശ്യപ്പെട്ടു. മാതൃഭാഷയ്ക്ക് മുൻഗണന നൽകിക്കൊണ്ട് രാജ്യസഭ ഇപ്പോൾ 22 ഭാഷകളിൽ സംസാരിക്കാൻ അവസരം നൽകിയിട്ടുണ്ടെന്നും ഇതിനായി മതിയായ സൗകര്യങ്ങൾ ഒരുക്കിയിട്ടുണ്ടെന്നും അദ്ദേഹം പറഞ്ഞു.
(Visitor Counter : 225
ശാസ്ത്ര സാങ്കേതിക മന്ത്രാലയം
പട്ടികജാതി-പട്ടികവർഗ്ഗ വിഭാഗത്തിന് മാത്രമായി രാജ്യത്ത് 75 'സയൻസ്, ടെക്നോളജി ആൻഡ് ഇന്നൊവേഷൻ ഹബുകൾ' സ്ഥാപിക്കുമെന്ന് കേന്ദ്ര മന്ത്രി ഡോ. ജിതേന്ദ്ര സിംഗ്
ന്യൂഡൽഹി, ഒക്ടോബർ 06, 2021
രാജ്യത്തിന്റെ വിവിധ ഭാഗങ്ങളിൽ പട്ടികജാതി-പട്ടികവർഗ്ഗ വിഭാഗങ്ങൾക്ക് മാത്രമായി ആയി ഗവൺമെന്റ്, 75 'സയൻസ്, ടെക്നോളജി ആൻഡ് ഇന്നവേഷൻ ' ഹബ്ബുകൾ സ്ഥാപിക്കുമെന്ന് കേന്ദ്ര ശാസ്ത്ര-സാങ്കേതിക സഹമന്ത്രി ഡോ. ജിതേന്ദ്ര സിംഗ് പറഞ്ഞു. ഈ സമൂഹങ്ങളുടെ ശാസ്ത്രസംബന്ധിയായ കഴിവുകൾ വർദ്ധിപ്പിക്കുക മാത്രമല്ല, സാമൂഹിക-സാമ്പത്തിക വികസനത്തിനും ഇത് സംഭാവന ചെയ്യും.
ശാസ്ത്ര-സാങ്കേതിക വകുപ്പിലെ  ഉന്നത ഉദ്യോഗസ്ഥരുമായി നടത്തിയ അവലോകന യോഗത്തിന് ശേഷം, കഴിഞ്ഞ രണ്ട് വർഷത്തിനിടെ 20 എസ്ടിഐ ഹബുകൾ  ഇതിനകം ഡിഎസ്ടി സ്ഥാപിച്ചതായി മന്ത്രി പറഞ്ഞു. ഇതുവഴി കൃഷി, കാർഷികേതര, അനുബന്ധ ഉപജീവന മേഖലകളിലും, ഊർജ്ജം, ജലം, ആരോഗ്യം, വിദ്യാഭ്യാസം മുതലായ മേഖലകളിലും വിവിധ ഇടപെടലുകളിലൂടെ പട്ടികജാതി-പട്ടികവർഗ്ഗത്തിൽ പെട്ട 20,000-ത്തോളം പേർക്ക് നേരിട്ട് പ്രയോജനം ലഭിക്കും.
ശാസ്ത്രസാങ്കേതിക വകുപ്പ് സ്ഥാപിക്കുന്ന എസ്ടിഐ ഹബുകൾ പട്ടികജാതി പട്ടികവർഗ വിഭാഗത്തിൽപ്പെട്ട ജനങ്ങൾക്ക് സുസ്ഥിരമായ ഉപജീവനമാർഗങ്ങൾ സൃഷ്ടിക്കുന്നതിലൂടെ അവരെക്കൂടി ഉൾക്കൊള്ളുന്ന സാമൂഹിക-സാമ്പത്തിക വികസനത്തിന് സഹായിക്കും. ഇതിനായി സാങ്കേതികവിദ്യകൾ വികസിപ്പിക്കുകയും പരിപോഷിപ്പിക്കുകയും ഉറപ്പുവരുത്തുകയും ചെയ്യും. എസ്ടിഐ ഹബുകൾക്ക് കീഴിലുള്ള പരിശീലനവും നൈപുണ്യ വികസന പരിപാടികളും പട്ടികജാതി പട്ടികവർഗ വിഭാഗത്തിൽപ്പെട്ടവരുടെ ശാസ്ത്രസാങ്കേതിക-നൂതനാശയ ശേഷി വർദ്ധിപ്പിക്കും.
എസ്ടിഐ ഹബ്ബുകൾക്ക് പ്രധാനമായും മൂന്ന് തലത്തിലുള്ള ലക്ഷ്യങ്ങൾ ഉണ്ടാകും:
എ) ശാസ്ത്ര-സാങ്കേതിക ഇടപെടലുകളിലൂടെ പ്രധാന ഉപജീവന സംവിധാനങ്ങളെ ശക്തിപ്പെടുത്തൽ
ബി) ഉപജീവന സംവിധാനങ്ങളിലെ ശേഷി അടിസ്ഥാനമാക്കി സാമൂഹിക സംരംഭങ്ങളുടെ സൃഷ്ടി
സി) ഉപജീവനമാർഗം ശക്തിപ്പെടുത്തുന്നതിന് തദ്ദേശീയ വിജ്ഞാന സംവിധാനങ്ങൾ മെച്ചപ്പെടുത്തൽ
RRTN/SKY
(Visitor Counter : 235
പ്രധാനമന്ത്രിയുടെ ഓഫീസ്
നിസ്വാര്ത്ഥമായും സൃഷ്ടിപരമായും രാഷ്ട്രീയത്തില് സംഭാവനകള് നല്കാന് പ്രധാനമന്ത്രി യുവജനതയെ ഉദ്ബോധിപ്പിച്ചു.
കുടുംബവാഴ്ചയുടെ രാഷ്ട്രീയമാണ് സാമൂഹിക അഴിമതിയുടെ പ്രധാനപ്പെട്ട കാരണം: പ്രധാനമന്ത്രി
രാജ്യത്തെ യുവജനങ്ങളോട് നിസ്വാര്ത്ഥമായും സൃഷ്ടിപരമായും രാഷ്ട്രീയത്തില് സംഭാവനകള് നല്കാന് പ്രധാനമന്ത്രി ശ്രീ നരേന്ദ്രമോദി ആഹ്വാനം ചെയ്തു. രണ്ടാമത് ദേശീയ യൂത്ത് പാര്ലമെന്റ് ഉത്സവത്തില് ഇന്ന് സംസാരിക്കുകയായിരുന്നു അദ്ദേഹം. മറ്റേതൊരു മേഖലയിലേതും പോലെ അര്ത്ഥവത്തായ മാറ്റങ്ങള് കൊണ്ടുവരാന് കഴിയുന്ന വലിയ മാധ്യമമാണ് രാഷ്ട്രീയവും, അതുകൊണ്ട് യുവാക്കളുടെ സാന്നിദ്ധ്യം രാഷ്ട്രീയത്തില് ഏറ്റവും നിര്ണ്ണായകവുമാണെന്ന് അദ്ദേഹം പറഞ്ഞു. ഇന്ന് സത്യസന്ധരായ ആളുകള്ക്ക് സേവനത്തിനും ധര്മ്മനീതിയില്ലാത്ത പ്രവര്ത്തനങ്ങളാണ് രാഷ്ട്രീയമെന്ന പഴയ മനോഗതികളെ മാറ്റുന്നതിനുമുള്ള അവസരം ലഭിക്കുന്നുണ്ടെന്ന്, പ്രധാനമന്ത്രി ഇന്ന് യുവജനങ്ങള്ക്ക് ഉറപ്പുനല്കി. സത്യസന്ധതയും പ്രകടനവുമാണ് ഇന്ന് ഈ കാലഘട്ടത്തിന്റെ അനിവാര്യത.
ഈ ആശയത്തില് പ്രധാനമന്ത്രി ദീര്ഘമായി തന്നെ രാഷ്ട്രീയ കുടുംബവാഴ്ചയെക്കുറിച്ച് സംസാരിച്ചു. അഴിമതി പൈതൃകമായിരിക്കുന്ന ആളുകളുടെ അഴിമതി ജനങ്ങള്ക്ക് ഒരു ഭാരമായി മാറി. കുടുംബബന്ധങ്ങള്ക്കുപരിയായി രാജ്യം സത്യസന്ധതയ്ക്കാണ് പ്രാധാന്യം നല്കുന്നതെന്നും മികച്ച പ്രവര്ത്തനത്തില് മാത്രമേ കാര്യമുള്ളുവെന്ന് സ്ഥാനാര്ത്ഥികള്ക്കും മനസിലാകുന്നുണ്ട്.
കുടംബവാഴ്ച സംവിധാനത്തിന്റെ വേരറുക്കാന് അദ്ദേഹം യുവാക്കളോട് ആഹ്വാനം ചെയ്തു. ഈ കുടുംബങ്ങള് തങ്ങളുടെ കുടുംബത്തിന്റെ രാഷ്ട്രീയത്തേയും രാഷ്ട്രീയത്തില് കുടുംബത്തേയും സംരക്ഷിക്കാന് വേണ്ടി പ്രവര്ത്തിക്കുമ്പോള് ഒരു ജനാധിപത്യസംവിധാനത്തില് കുടുംബവാഴ്ച രാഷ്ട്രീയം കാര്യക്ഷമതയില്ലായ്മയും ഏകാധിപത്യത്തിനും കാരണമാകും. ''ഇന്ന് കുടുംബപേരിനെ ആധാരമാക്കി തെരഞ്ഞെടുപ്പ് വിജയിക്കുന്ന കാലം കഴിഞ്ഞിരിക്കുന്നു, എന്നിട്ടും ഈ കുടുംബവാഴ്ചയുടെ അസ്വാസ്ഥ്യം ഇപ്പോഴും മാറിയിട്ടില്ല....രാഷ്ട്രീയ കുടുംബവാഴ്ച ആദ്യം രാജ്യത്തെ മുന്നോട്ടുനയിക്കുകയെന്നതിന് പകരം സ്വയവും കുടുംബത്തേയും പ്രോത്സാഹിപ്പിക്കുകയായിരിക്കും. ഇതാണ് ഇന്ത്യയിലെ സാമൂഹിക അഴിമതിയുടെ സുപ്രധാനമായ കാര്യം'', പ്രധാനമന്ത്രി പറഞ്ഞു.
യുവാക്കളോട് രാഷ്ട്രീയത്തിലേക്ക് കടന്നുവരാന് ഉദ്ബോധിപ്പിച്ച പ്രധാനമന്ത്രി അവരുടെ വരവ് കുടുംബവാഴ്ച രാഷ്ട്രീയം അവസാനിപ്പിക്കുമെന്നും ഉറപ്പുനല്കി. ''നമ്മുടെ ജനാധിപത്യത്തെ സംരക്ഷിക്കുകയെന്നത് അനിവാര്യമാണ്, അതിന് നിങ്ങള് രാഷ്ട്രീയത്തില് ചേരുക. സ്വാമി വിവേകാനന്ദനില് നിങ്ങള്ക്ക് മഹാനായ ഒരു മാര്ഗ്ഗദര്ശീയുണ്ട്, അദ്ദേഹത്തിന്റെ പ്രചോദനത്തിലൂടെ നമ്മുടെ യുവജനങ്ങള് രാഷ്ട്രീയത്തില് ചേരുകയാണെങ്കില് രാജ്യം ശക്തിപ്പെടും'', ശ്രീ മോദി പറഞ്ഞു.
പ്രധാനമന്ത്രിയുടെ ഓഫീസ്
ജനത കര്ഫ്യൂ നീണ്ട യുദ്ധത്തിന്റെ തുടക്കം മാത്രം: പ്രധാനമന്ത്രി
കോവിഡ്-19നെതിരായ നീണ്ട യുദ്ധത്തിന്റെ തുടക്കം മാത്രമേ ആയിട്ടുള്ളൂ എന്നും ഇനിയും ഏറെ ദൂരം താണ്ടാനുണ്ടെന്നും ട്വീറ്റുകളില് പ്രധാനമന്ത്രി ശ്രീ. നരേന്ദ്ര മോദി കുറിച്ചു. വഴിമാറി പോകരുതെന്നും വിജയമായി കണ്ട് ആഘോഷിക്കരുതെന്നും അദ്ദേഹം ജനങ്ങളോട് ആവശ്യപ്പെട്ടു. തുടര്ന്ന് അദ്ദേഹം പറഞ്ഞു: 'നമുക്കു കഴിവുണ്ടെന്നും വേണമെന്നുവെച്ചാല് ഏറ്റവും വലിയ വെല്ലുവിളിയെയും ഒരുമിച്ചു നേരിടാന് സാധിക്കുമെന്നും ഇന്നു രാജ്യത്തെ ജനങ്ങള് തെളിയിച്ചിരിക്കുകയാണ്'.
ഓരോ സമയത്തും കേന്ദ്ര, സംസ്ഥാന ഗവണ്മെന്റുകള് നല്കുന്ന നിര്ദേശങ്ങള് പാലിക്കണമെന്ന് അദ്ദേഹം ജനങ്ങളോട് ആഹ്വാനംചെയ്തു. ലോക്ഡൗണ് പ്രഖ്യാപിച്ച ജില്ലകളിലും സംസ്ഥാനങ്ങൡും ഉള്ളവര് വീടു വിടരുതെന്നും മറ്റു പ്രദേശങ്ങൡ ഉള്ളവര് അടിയന്തര ആവശ്യങ്ങള്ക്കു മാത്രമേ പുറത്തിറങ്ങാവൂ എന്നും പ്രധാനമന്ത്രി ജനങ്ങളോട് അഭ്യര്ഥിച്ചു.
(
പ്രത്യേക സേവനങ്ങളും ഫീച്ചറുകളും
തീരദേശ-നദി ശോഷണം : ലഘൂകരണ- പുനരധിവാസ കരട് നയത്തിൽ ദേശീയ ശില്പശാല
തിരുവനന്തപുരം : ഫെബ്രുവരി 16, 2023
മണ്ണൊലിപ്പ് തടയുന്നതിനുള്ള ലഘൂകരണ നടപടികൾ, മണ്ണൊലിപ്പ് ബാധിച്ച് കുടിയൊഴിപ്പിക്കപ്പെട്ടവരുടെ പുനരധിവാസം എന്നിവ സംബന്ധിച്ച കരട് നയത്തിലെ ദേശീയ ശിൽപശാല നാളെ  തിരുവനന്തപുരം മസ്ക്കറ്റ് ഹോട്ടലിലെ സിംഫണി ഹാളിൽ നടക്കും. രാവിലെ 10 മണിക്ക് മുഖ്യമന്ത്രി ശ്രീ പിണറായി വിജയൻ ശിൽപശാല ഉദ്ഘാടനം ചെയ്യും. സംസ്ഥാന റവന്യു മന്ത്രി ശ്രീ കെ.രാജൻ, കൃഷിമന്ത്രി ശ്രീ പി പ്രസാദ്, സംസ്ഥാന ദുരന്ത നിവാരണ അതോറിട്ടി സി ഇ ഒയും ചീഫ് സെക്രട്ടറിയുമായ ശ്രീ വി പി ജോയ്, ദേശീയ ദുരന്ത നിവാരണ അതോറിട്ടി ഉപദേശകൻ ശ്രീ. കുനാൽ സത്യാർത്ഥി തുടങ്ങിയവർ സംബന്ധിക്കും. ദേശീയ ദുരന്ത നിവാരണ അതോറിട്ടിയും സംസ്ഥാന ദുരന്ത നിവാരണ അതോറിട്ടിയും സംയുക്തമായിയാണ് ശിൽപശാല സംഘടിപ്പിച്ചിരിക്കുന്നത്. തീരദേശ-നദി ശോഷണം ലഘുകരിക്കാനുള്ള ദേശീയ നയം, ദുരന്ത ലഘൂകരണ പദ്ധതികൾ, തീരദേശ മേഖലകളിലെ പുനരധിവാസം, ലഘൂകരണ പുനരധിവാസ പദ്ധതികളുടെ ആസൂത്രണം, നടപ്പാക്കൽ തുടങ്ങിയ വിഷയങ്ങളിൽ വിദഗ്ദ്ധർ നയിക്കുന്ന സെഷനുകളുണ്ടായിരിക്കും. ബന്ധപ്പെട്ട സംസ്ഥാനങ്ങൾ,കേന്ദ്രഭരണ പ്രദേശങ്ങൾ, മന്ത്രാലയങ്ങൾ,വകുപ്പുകൾ, സ്ഥാപനങ്ങൾ, മറ്റ് പങ്കാളികൾ എന്നിവരുമായി നയരേഖയിൽ ഉൾപ്പെടുത്തിയിരിക്കുന്ന വിഷയങ്ങൾ ചർച്ച ചെയ്യുകയാണ് ശിൽപശാലയുടെ ലക്ഷ്യം.
15-ാം ധനകാര്യ കമ്മീഷൻ ദേശീയ ദുരന്ത നിവാരണ അതോറിട്ടിക്ക് കീഴിൽ " മണ്ണൊലിപ്പ് തടയുന്നതിനുള്ള ലഘൂകരണ നടപടികൾ" " മണ്ണൊലിപ്പ് ബാധിച്ച് കുടിയൊഴിപ്പിക്കപ്പെട്ട ആളുകളെ പുനരധിവസിപ്പിക്കൽ" എന്നിവയ്ക്കായി പ്രത്യേക ശുപാർശകൾ നൽകിയിട്ടുണ്ട്. ലഘൂകരണ നടപടികൾക്ക് അനുയോജ്യമായ മാനദണ്ഡങ്ങൾ വികസിപ്പിക്കുന്നതിനും കുടിയൊഴിപ്പിക്കൽ കൈകാര്യം ചെയ്യുന്നതിനുള്ള നയത്തിനായി ദേശീയ ദുരന്ത നിവാരണ അതോറിട്ടി നടപടികൾ കൈക്കോണ്ട് വരികയാണ്. ഇതനുസരിച്ച്, തീരദേശ-നദി ശോഷണത്തെ തുടർന്ന് കുടിയൊഴിപ്പിക്കപ്പെട്ടവരുടെ പുനരധിവാസവും , ലഘൂകരണ നടപടികളും സംബന്ധിച്ച കരട് നയം രൂപീകരിച്ചു വിവിധ പങ്കാളികളുമായി കൂടിയാലോചനകൾ നടത്തി വരികയാണ് . കാലാവസ്ഥയും മനുഷ്യർ മൂലമുണ്ടാകുന്ന അപകടസാധ്യതകളും കുറയ്ക്കുക, ദുരിത ബാധിത സമൂഹങ്ങൾക്ക് പരിതഃസ്ഥിതികളോട് ഇണങ്ങാനുള്ള കഴിവും പ്രതിരോധശേഷിയും പരമാവധി വർദ്ധിപ്പിക്കുക എന്നതാണ് നയത്തിന്റെ ലക്ഷ്യം.
-ND-
(Visitor Counter : 42
വിദ്യാഭ്യാസ മന്ത്രാലയം
രണ്ടാം ഘട്ട ലോക് ഡൗണിൽ ഫിറ്റ് ഇന്ത്യയും സിബിഎസ്ഇയും സംയുക്തമായി സ്കൂൾ വിദ്യാർത്ഥികൾക്കായി തത്സമയ ഫിറ്റ്നസ് സെഷനുകൾ സംഘടിപ്പിക്കുന്നു; ആയുഷ് മന്ത്രാലയത്തിന്റെ നിർദേശങ്ങൾ പങ്കുവെക്കും
2020 ഏപ്രിൽ 15 രാവിലെ 9:30 ന് തത്സമയ സെഷനുകൾ ആരംഭിക്കും
വിദ്യാർത്ഥികൾക്ക് ഫിറ്റ് ഇന്ത്യയുടെയും സിബിഎസ്ഇയുടെയും ഫേസ്ബുക്ക്, ഇൻസ്റ്റാഗ്രാം എന്നിവ വഴി തത്സമയ സെഷനുകളിൽ പങ്കെടുക്കാം
ന്യൂഡൽഹി , ഏപ്രിൽ 14 , 2020
ഇന്ത്യാ ഗവൺമെന്റിന്റെ പ്രധാന ഫിറ്റ്നസ് പരിപാടിയായ ഫിറ്റ് ഇന്ത്യയുടെ നേതൃത്വത്തിൽ ആരംഭിച്ച ഫിറ്റ് ഇന്ത്യ ആക്റ്റീവ് ഡേ പ്രോഗ്രാമിന് കീഴിലുള്ള തത്സമയ സെഷനുകൾക്കു ലഭിച്ച വൻ സ്വീകാര്യതയ്ക്കു ശേഷം മറ്റൊരു തൽസമയ ഫിറ്റ്നസ് സെഷൻ കൂടി ആരംഭിക്കുന്നു . രണ്ടാം ഘട്ട ലോക് ഡൗണിൽ രാജ്യത്തുടനീളമുള്ള സ്കൂൾ കുട്ടികൾക്കായി ഇത്തവണ സെൻട്രൽ ബോർഡ് ഓഫ് സെക്കൻഡറി എജ്യുക്കേഷന്റെ  പങ്കാളിത്തത്തോടെയാണ് തൽസമയ ഫിറ്റ്നസ് പരിപാടി സംഘടിപ്പിക്കുന്നത്.
കേന്ദ്ര മാനവ വിഭവശേഷി മന്ത്രി ശ്രീ രമേശ് പോഖ്രിയാൽ നിഷാങ്ക് ഈ സംരംഭത്തെക്കുറിച്ച്: “കഴിഞ്ഞ കാലങ്ങളിൽ നടത്തിയ നിരവധി ഫിറ്റ് ഇന്ത്യ പരിപാടികളിൽ 13868 സിബിഎസ്ഇ സ്കൂളുകൾ ഭാഗഭാക്കായി. ഇപ്പോൾ ലോക്ക്ഡൗൺ സമയത്ത് രാജ്യത്തുടനീളമുള്ള വിദ്യാർത്ഥികൾ ഗുണകരമായി ഇടപഴകാൻ മാത്രമല്ല, ശാരീരികക്ഷമതയും ആരോഗ്യകരമായ ജീവിതവും ഒരു ജീവിതരീതിയായി ഏറ്റെടുക്കാൻ ഇത് അവരെ പ്രേരിപ്പിക്കുകയും ചെയ്യും, നമ്മുടെ പ്രധാനമന്ത്രി ശ്രീ നരേന്ദ്രമോദിയുടെ വീക്ഷണം പോലെ ’’
ഫിറ്റ്നെസ് വിദഗ്ധർ നയിക്കുന്ന തൽസമയ സെഷനുകൾ വഴി കുട്ടികൾ വീട്ടിലായിരിക്കുമ്പോഴും ശാരീരികക്ഷമത ഉറപ്പാക്കുമെന്ന് കേന്ദ്ര യുവജന‐കായിക മന്ത്രി ശ്രീ കിരൺ റിജിജു പറഞ്ഞു. ഫിറ്റ്നെസുമായി ബന്ധപ്പെട്ട വിഷയങ്ങൾക്ക് പുറമെ, പ്രതിരോധശേഷി വർദ്ധിപ്പിക്കുന്നതിന് ആയുഷ് മന്ത്രാലയത്തിന്റെ മാർഗ്ഗനിർദ്ദേശങ്ങളും ചർച്ച ചെയ്യും. തൽസമയ സെഷനുകളിൽ നിന്ന് കുട്ടികൾക്കും മാതാപിതാക്കൾക്കും വളരെയധികം പ്രയോജനം ലഭിക്കുമെന്ന് ഉറപ്പുണ്ട്. ”
2020 ഏപ്രിൽ 15 മുതൽ രാവിലെ 9: 30 ന് ആരംഭിക്കുന്ന തത്സമയ സെഷനുകളിലേക്ക് വിദ്യാർത്ഥികൾക്ക് ഫിറ്റ് ഇന്ത്യ മൂവ്മെന്റിന്റെയും സിബിഎസ്ഇയുടെയും ഫെയ്സ്ബുക്ക്, ഇൻസ്റ്റാഗ്രാം വഴി പ്രവേശിക്കാൻ കഴിയും. എല്ലാ സെഷനുകളും യൂടൂബിൽ പിന്നീട് ലഭ്യമാകുന്നതിനാൽ വിദ്യാർത്ഥികൾക്ക് അവരുടെ സൗകര്യത്തിനനുസരിച്ച് ഉപയോഗപ്പെടുത്താൻ കഴിയും. ദൈനംദിന വ്യായാമ പരിശീലനം, യോഗ, സമീകൃതാഹാരം, മാനസികാരോഗ്യം തുടങ്ങി നിരവധി കാര്യങ്ങളും തത്സമയ സെഷനുകളിൽ ഉൾക്കൊള്ളുന്നു. സിബിഎസ്ഇ, ജിഒക്യുഐഐ  എന്നിവയുടെ സോഷ്യൽ മീഡിയ സംവിധാനം വഴിയും ശിൽപ ഷെട്ടി ആപ്പ് വഴിയും തത്സമയം തന്നെ ലഭ്യമാകും.
(